รัฐพล นราดิศร

รัฐพล นราดิศร (เกิด 2 พฤษภาคม พ.ศ. 2514) เป็นข้าราชการพลเรือนชาวไทย ปัจจุบันดำรงตำแหน่งผู้ว่าราชการจังหวัดเชียงใหม่  เคยดำรงตำแหน่งสำคัญ ๆ เช่น ผู้ว่าราชการจังหวัดเชียงราย ผู้ว่าราชการจังหวัดพะเยา รองอธิบดีกรมป้องกันและบรรเทาสาธารณภัย รองผู้ว่าราชการจังหวัดแพร่ และรองผู้ว่าราชการจังหวัดเชียงใหม่

 ประวัติ 
รัฐพล นราดิศร ชื่อเล่น ท็อป เกิดเมื่อวันที่ 2 พฤษภาคม พ.ศ. 2514 เป็นบุตรของนายเรียบ นราดิศร อดีตผู้ว่าราชการจังหวัดลำพูน กับ นางมัณฑนา นราดิศร (สกุลเดิม ศรีชัย) และเป็นพี่ชายของผู้ช่วยศาสตราจารย์ ดร.มัชฌิมา นราดิศร อธิการบดีมหาวิทยาลัยแม่ฟ้าหลวง‘มัชฌิมา นราดิศร’ พนักงานคนแรก สู่ อธิการบดี ม. ‘แม่ฟ้าหลวง’ สมรสกับนางวิยะดา นราดิศรขอเชิญชวน รณรงค์ ส่งเสริม สนับสนุนการใช้และสวมใส่ผ้าไทย

รัฐพล จบการศึกษาชั้นมัยมศึกษาจากโรงเรียนปรินส์รอยแยลส์วิทยาลัย จังหวัดเชียงใหม่ จบปริญญาตรี นิติศาสตรบัณฑิต จากคณะนิติศาสตร์ มหาวิทยาลัยพายัพ และปริญญาโท รัฐประศาสนศาสตร์มหาบัณฑิต มหาวิทยาลัยเชียงใหม่

ในปี 2568 เขาได้รับมอบปริญญาดุษฎีบัณฑิตกิตติมศักดิ์ สาขาวิชานิติศาสตร์ จากมหาวิทยาลัยพายัพมหาวิทยาลัยพายัพ จัดพิธีประสาทปริญญาบัตร ครั้งที่ 48

 รับราชการ 
รัฐพล เริ่มรับราชการในตำแหน่งปลัดอำเภอ เมื่อวันที่ 6 กันยายน พ.ศ. 2539 และโอนย้ายมาสังกัดสำนักงานปลัดกระทรวงมหาดไทย ในตำแหน่งหัวหน้ากลุ่มบริหารงานบุคคล (นักทรัพยากรบุคคลชำนาญการพิเศษ) สำนักงานจังหวัดลำพูน ในปี พ.ศ. 2554

ต่อมาย้ายมาดำรงตำแหน่งหัวหน้ากลุ่มงานข้อมูลสารสนเทศและการสื่อสาร (นักวิเคราะห์นโยบายและแผนชำนาญการพิเศษ) สำนักงานจังหวัดเชียงใหม่ ในปี พ.ศ. 2557 และได้ช่วยปฏิบัติหน้าที่ราชการในตำแหน่งหัวหน้ากลุ่มงานพัสดุ กองคลัง สำนักงานปลัดกระทรวงมหาดไทย จนกระทั่งได้รับแต่งตั้งเป็นหัวหน้าสำนักงานจังหวัดตาก ในปี พ.ศ. 2560 และในเดือนตุลาคมของปีเดียวกัน ได้รับแต่งตั้งเป็นผู้อำนวยการสำนักตรวจราชการและเรื่องราวร้องทุกข์ สำนักงานปลัดกระทรวงมหาดไทย

ในเดือนธันวาคม พ.ศ. 2562 รัฐพลได้รับแต่งตั้งเป็นรองผู้ว่าราชการจังหวัดเชียงใหม่ ดูแลรับผิดชอบงานด้านความมั่นคงและด้านสังคมคำสั่งจังหวัดเชียงใหม่ ที่ 5946/2562 ลงวันที่ 23 ธันวาคม พ.ศ. 2562 เรื่อง การมอบอำนาจรองผู้ว่าราชการจังหวัดเชียงใหม่ หัวหน้าส่วนราชการสังกัดราชการบริหารส่วนภูมิภาค หัวหน้าส่วนราชการสังกัดราชการบริหารส่วนกลาง และนายอำเภอ ปฏิบัติราชการแทนผู้ว่าราชการจังหวัด มีผลงานที่สำคัญคือ การบริหารจัดการจังหวัดในสถานการณ์โควิด-19โควิด-19 : เชียงใหม่ลุ้น ศบค. อนุมัติวัคซีนล็อตใหญ่ เพื่อเปิด“แซนด์บ็อกซ์” 4 อำเภอ 1 ส.ค. การจัดทำแผนเผชิญเหตุ เตรียมจัดตั้งศูนย์รับแจ้งเหตุของศูนย์ CHARMING Chiangmaiรองผู้ว่าฯ เชียงใหม่ย้ำเร่งคุมโควิด-19 ควบคู่ขับเคลื่อน ศก.-เปิดรับ นทท.พร้อมแผนรับมือฉุกเฉินรองผู้ว่าฯ ตรวจโรงแรมก่อนเปิดเมืองเชียงใหม่ 1 พ.ย. วางแผนเพิ่มเตียงใน รพ.

ต่อมาในปี พ.ศ. 2565 ย้ายไปดำรงตำแหน่งรองผู้ว่าราชการจังหวัดแพร่ และเป็นรองอธิบดีกรมป้องกันและบรรเทาสาธารณภัยมท.แต่งตั้ง 8 รองอธิบดี “รัฐพล”จากแพร่ไปปภ. ” ศิริวัฒน์ ” โยกจากสามหมอกเป็นรองกรมท้องถิ่น

กระทั่งวันที่ 17 ธันวาคม พ.ศ. 2566 รัฐพลได้รับแต่งตั้งเป็นผู้ว่าราชการจังหวัดพะเยา และดำรงตำแหน่งเป็นเวลากว่า 1 ปี 9 เดือน จึงย้ายไปดำรงตำแหน่งผู้ว่าราชการจังหวัดเชียงราย ตั้งแต่วันที่ 1 ตุลาคม พ.ศ. 2568 กระทั่งเมื่อวันที่ 14 ตุลาคมของปีเดียวกัน คณะรัฐมนตรีได้มีมติแต่งตั้งโยกย้ายให้รัฐพลไปดำรงตำแหน่งผู้ว่าราชการจังหวัดเชียงใหม่ และเข้ารับตำแหน่งภายหลังได้รับพระบรมราชโองการโปรดเกล้า ตั้งแต่วันที่ 12 พฤศจิกายนของปีเดียวกัน

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๑๑๓, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๖, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๔๐ ตอนที่ ๓๗ ข หน้า ๓๙๖, ๑๘ สิงหาคม ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๒๓ ตอนที่ ๔ ข หน้า ๑๗, ๘ กุมภาพันธ์ ๒๕๔๙
ราชกิจจานุเบกษา, พระบรมราชโองการ ประกาศ เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๖๕, เล่ม ๑๔๐ ตอนพิเศษ ๓ ข หน้า ๘๙, ๒๑ พฤศจิกายน ๒๕๖๖

 อ้างอิง 

หมวดหมู่:ข้าราชการพลเรือนชาวไทย
หมวดหมู่:ผู้ว่าราชการจังหวัดเชียงราย
หมวดหมู่:ผู้ว่าราชการจังหวัดพะเยา
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:บุคคลจากคณะนิติศาสตร์ มหาวิทยาลัยพายัพ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ว่าราชการจังหวัดเชียงใหม่